Smernica Rady
z 25. júla 1978,
ktorou sa ustanovujú osobitné kritéria čistoty pre emulgátory, stabilizátory, zahusťovadlá a želírujúce látky na použitie v potravinách
(78/663/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 74/329/EHS z 18. júna 1974 o aproximácii právnych predpisov členských štátov týkajúcich sa emulgátorov, stabilizátorov, zahusťovadiel a želírujúcich látok na použitie v potravinách [1], naposledy zmenenú a doplnenú smernicou 78/612/EHS [2], a najmä na jej článok 7 ods. 1,
so zreteľom na návrh Komisie,
keďže podľa článku 6 smernice 74/329/EHS musia emulgátory, stabilizátory, zahusťovadlá a želírujúce látky spĺňať osobitné kritériá čistoty stanovené v súlade s článkom 7 ods. 1 tejto smernice,
PRIJALA TÚTO SMERNICU:
Článok 1
Osobitné kritéria čistoty uvedené v článku 6 ods. 1 b) smernice 74/329/EHS sú uvedené v prílohe k tejto smernici.
Článok 2
Pokiaľ ide o látky uvedené v prílohe pod číslami E 474 a E 477, Rada môže, konajúc jednomyseľne na základe návrhu Komisie, rozhodnúť o všetkých potrebných zmenách a doplneniach do 31. decembra 1981 po šetrení Komisie.
Článok 3
Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 18 mesiacov po uverejnení tejto smernice. Ihneď o tom budú informovať Komisiu.
Článok 4
Táto smernica je adresovaná členským štátom.
V Bruseli 25. júla 1978